
        REPUBLIKA HRVATSKA
     TRGOVAČKI SUD U SPLITU
   STALNA SLUŽBA DUBROVNIK
     Dr. A. Starčevića 23, Dubrovnik
Posl. br. 6-St.52/2011-176


R E P U B L I K A   H R V A T S K A

Z A K L J U Č A K

Trgovački sud u Splitu, Stalna služba u Dubrovniku, po stečajnom sucu tog suda Srđanu Gavraniću, kao sucu pojedincu, u stečajnom postupku radi naknadne diobe stečajne mase stečajnog dužnika PZC MIRONJA d.o.o. za izgradnju cesta „u stečaju“ iz Dubrovnika, Put Republike 28, zastupano po upravitelju stečajne mase Matu Mariću iz Dubrovnika, dana 8. veljače 2018. godine


z a k l j u č i o   j e

	Nalaže se stečajnom upravitelju sukladno čl. 89. Stečajnog zakona (NN 71/15, dalje u tekstu SZ) u roku od 15 dana dostaviti ispravljen i dopunjen završni račun vodeći računa da se završni račun sastoji od četiri elementa:
1. RAČUN PRIHODA I RASHODA koji sadrži:
· račun dobitka i odbitka za vrijeme stečajnog postupka (naknadne diobe) od otvaranja do zatvaranja,
· analitiku stečajne mase (priljev i odljev s računa i blagajne tijekom stečajnog postupka)
· bilješke uz bilancu i račun dobitka i gubitka,
· rekapitulaciju bilance (početna po godinama, završna) s prilozima potrebnim za ispitivanje stanja;
2. ZAVRŠNO STEČAJNO IZVJEŠĆE koje sadrži
· usporedni prikaz pregleda imovine i obveza tako što će se jasno prikazati što je imovina stečajnog dužnika, kako je procijenjena, za koliko je prodana, kako su podijeljena sredstva (troškovi postupka, djelomična dioba), jasno prikazana brojčane rezultate cjelokupne aktivnosti stečajnog upravitelja (upravitelja stečajne mase) u upravljanju i unovčavanju imovine, koja su razlučna i razlučna prava tijekom postupka (naknadne diobe) ostvarena, kakvo je stanje na početku postupka, koji su postupci vođeni i okončani, što se vratilo u stečajnu masu (ili iz nje izašlo), kakve su (ili su još uvijek) obveze stečajne mase, da li ima neunovčivih predmeta stečajne mase, 
· kako je unčena imovina i kako se dijeli kod završne diobe;
3. ZAVRŠNO IZVJEŠĆE STEČAJNOG UPRAVITELJA koje sadrži:
· opisno razjašnjeno računski prikaz pod 1. i 2. navedenih elemenata završnog računa (računa prihod i rashoda i završnog stečajnog izvješća), uz eventualno objašnjenje završnog diobenog popisa uz navođenje djelatnosti stečajnog upravitelja kroz cijeli tijek stečajnog postupka (naknadne diobe), bitno odstupanje u odnosu na izrađeni pregled imovine i obveza na početku, bitno niži ili viši postignuti iznos pri unovčavanju predmeta stečajne mase, kolike su bile procjene, koja imovina nije unovčena i drugo od važnosti za jasnu i transparentu provedbu postupka;
4. ZAVRŠNI DIOBENI POPIS koji sadrži:
· popis (listu) svih tražbina (s naznakom vjerovnika) koje su uzimaju u obzir, a uzimaju se u obzir sve priznate (utvrđene) tražbine stečajnih vjerovnika, uključujući tražbine nižeg isplatnog reda (ako pozvani prijaviti), 
· prijedlog stečajnog upravitelja za podjelu iznosa stečajne mase koji će preostati nakon ispunjenja obveza stečajne mase (troškovi, ostale obveze) radi namirenja ukupnog iznosa prema listi utvrđenih tražbina,
· iznos i razlog za rezervaciju,
· a obvezno:
a) iznos koji se dijeli,
b) zbroj tražbina koje se uzimaju u obzir pri diobi nakon namirenja troškova, 
c) podatke o priznatim tražbinama i vjerovnicima (pojedinačni iznosi),
d)  popis tražbina zbog kojih se izdvajaju iznosi (vjerovnik osporene tražbine, ili razlučni vjerovnik koji je ujedno i stečajni vjerovnik, ili vjerovnik tražbine s odgodnim uvjetom),
e) priopćenje da će postotak namirenja po pravomoćnosti odrediti odbor vjerovnika odnosno (ako isti nije osnovan) stečajni sudac (nakon proteka za prigovore),
f) pouku o pravu na prigovor uroku od osam dana (s tim da rok teče osmog dana od dana objave na oglasnoj ploči),
a posebno cijeneći da je ovaj postupak naknadne diobe pokrenut prijedlogom od 30. ožujka 2007. godine i da je stanje salda na dan 27. travnja 2007. godine iznosilo 4.501.189,36 kuna nakon čega su slijedile uplate (OTP banka Hrvatska d.d., Ivo Matana, Mirko Prlenda, Dubrovnik ceste d.o.o., Viam d.o.o. i dr.), da je nakon toga unovčavana imovina, da postoje ranije dostavljani obračuni i izvješća koja se u iznosima po stavkama ne podudaraju sa završnim računom.

U Dubrovniku, 8. veljače 2018. godine

								Stečajni sudac:

								Srđan Gavranić



POUKA O PRAVNOM LIJEKU
Protiv ovog zaključka nije dopuštena žalba.
 
DN-a (08.02.2018.g.):
- stečajnom upravitelju,
- oglasna ploča.

